钦定古今图书集成/明伦汇编/交谊典/第047卷 > 七月六日承贞居先生远寄周钟铣间有文象
## 钦定古今图书集成/明伦汇编/交谊典/第047卷 > 七月六日承贞居先生远寄周钟铣间有文象

凫之形，则《考工记》所谓“凫氏为钟” 者也。击之与夷则合，而是日又适立秋。古物之来，岂偶然哉。辄成小诗，拜贶之辱　　　　。元赵孟𫖯

故人赏我趣，遗我凫氏钟。制与《周礼》合，试叩声舂容。
是日新秋节，夷则还为宫。悬之西楣下，浮磬俨在东。
金石互相应，间以丝与桐。八音虽未备，古乐将无同。
鼎尊铎觯卣，罗列见古风。揖让于其间，令我怀周公。
作诗报嘉贶，庶以开群聋。